Ringe « REISGESELSKAP
2010/08/26 by Danie Mouton No Comments »
2010/06/16 by Danie Mouton 2 Comments »
Cradock-Noord neem nuwe orrel glansryk in gebruik
2010/06/14 by Danie Mouton 2 Comments »
“‘n Uitgelese groep kunstenaars het saamgespan om die ingebruikneming van Cradock-Noord se nuwe Johannus-orrel ‘n onvergeetlike ervaring te maak,” vertel ds Attie van Wyk, predikant van die gemeente en orrelis in eie reg.
Die konserte het op 4 en 5 Junie plaasgevind. ‘n Groot hoeveelheid mense van reg oor die land het die konsert van bykans 3 ure bygewoon. Daar was konsertgangers uit die Kaap, Johannesburg, Port Elizabeth, Humansdorp en van die omliggende dorpe soos Adelaide, Graaff-Reinet en Burgersdorp.
Kunstenaars wat deelgeneem het aan die konsert om die ingebruikneming van Cradock-Noord se nuwe kerkorrel te vier. Agter: Bennie Jonker, Geoff van der Voort, Prieur du Plessis. Voor: Melissa Witbooi, Keith Moss, Corné Vollgraaff, Sarah Evans, Iloreez Meyer, Lilian Zeelie, Eon Malan, Dalene Els, Colin Campbell en Attie van Wyk
Op die program was ‘n groot verskeidenheid musiek, soos toccatas, gespeel deur Colin Campbell (Widor en Boëllmann), asook ligter gewyde musiek. Instrumentaliste met trompet en fluit asook strykers en sangers het opgetree. Daar was ook samesang.
As orreliste het Colin Campbell, Geoff van der Voort, Dalene Els, Eon Malan en Attie van Wyk uitvoerings gelewer. Lilian Zeelie het fluit gespeel, Keith Moss, Sarah Evans en Melissa Witbooi het as strykers opgetree, met sangers Iloreez Meyer, Prieur du Plessis en Lionel van Zyl. Bennie Jonker en Corné Volgraaff het die trompet bespeel.
Die drie manuale van die NG Kerk Cradock-Noord se nuwe Johannus-orrel - een van die grootste digitale orrels in Afrika.
“Die konserte was nie net ‘n fondsinsamelingpoging nie, maar ook ‘n fees om die skoonheid van musiek te geniet, lof aan die Here te bring, en mekaar se samesyn te geniet. Dit was ‘n wonderlike ervaring om lidmate skouer aan die wiel te sien sit en saam te werk om van die aande ‘n sukses te maak,” sê Attie. “Mense is verras deur die wonderlike musiek op die platteland. Ek dink dit was ‘n inspuiting vir die platteland om hierdie konserte te kon beleef.”
Die konserte is elke aand deur sowat 650 mense bygewoon.
Ds Attie van Wyk, predikant van Cradock-Noord en musikant in eie reg
Klik hier om te luister hoe Attie die program en samewerking van die lidmate beskryf.
Posted in: Cradock, Gemeente
2010/06/09 by Danie Mouton No Comments »
Die Garcia sub-ekonomiese munisipale woonstelle is nie die soort plek waar mens graag wil bly nie. ‘n Hele katologus van sosiaal-maatskaplike probleme, soos gesinsgeweld, verslawing, dwelmhandel, kinderverwaarlosing – en meer – kom hier voor.
Vier nuwe lidmate vir die NG Kerk Cambridge. Hierdie vier persone het in Mei 2010 belydenis van geloof in die gemeente afgelê as vrug van die gemeente se dienswerk onder kinders van die Garcia sub-ekonomiese munisipale woonstelle. Kloksgewys van bo in die hoek links verskyn Loretta, Willie, Vivian en Grace.
Die briefies wat hulle geskryf het om hul aansoeke om lidmaatskap te motiveer, is van die wonderlikste getuigskrifte wat ‘n gemeente kan kry.
Grace Devereaux skryf:
Let op die woorde: “‘n Kerk wat omgee vir mense.” Dit is ‘n kerk wat om die regte redes aantreklik is en iets van die Here se hart vertoon.
Loretta Pillay sê die volgende:
Loretta se seun is aan ‘n rolstoel gekluister. Die kerk se uitreik het hom weer ‘n ruimte gegee waarbinne hy kon sosialieer en waarin hy veilig kan wees. Wat die kerk vir haar seun gedoen het, het Loretta beweeg om in te skakel. Sy het dadelik gasvryheid ervaar.
Vivian September se briefie lees só:
Volgens die godsdienssosioloog Rodney Stark sal nuwe bekeerlinge tot ‘n geloof dikwels hul toewyding in terme van die aanvaarding van nuwe leerstellinge verduidelik. Wat hulle tussen die reëls bedoel, is dat die leer van die kerk deur die hartlike verhoudinge en gasvrye ontvangs gelegitimeer is.
Willie Vorster skryf:
Willie word deel van die gemeente om deel te neem aan die dienswerk en getuienistaak.
Dit is ‘n ervaring om te beleef dat mense om die regte redes deel word van ‘n gemeente. Cambridge help ons verstaan waaroor kerk-wees gaan.
2010/06/03 by Danie Mouton 1 Comment »
2010/06/02 by Danie Mouton No Comments »